अतिशेष के तहत बंद हुए 19 स्कूल भवन हो रहे हैं खंडहर
बच्चों की धमा-चौकड़ी से गूंजने वाले आंगनों में सन्नाटा है। शिक्षा का पाठ पढ़ाने वाले स्कूल भवन खंडहर में तब्दील हो रहे हैं। जिले के 66 स्कूल अतिशेष के कारण बंद हैं। इनमें पढ़ने वाले बच्चों को समीप के स्कूलों में समायोजित कर दिया गया है। कुछ स्कूल भवन का उपयोग स्कूलों के अतिरिक्त कमरों के रूप में हो रहा है और कुछ पंचायतें इस्तेमाल कर रहीं हैं। इनमें 19 स्कूल ऐसे हैं, जिनमें ताला लटक रहा है। भवन का उपयोग न होने के कारण यह खंडहर में तब्दील हो रहे हैं।
विभागीय आंकड़ों के अनुसार जिले में अतिशेष के तहत खाली पड़े स्कूल भवनों में 27 का उपयोग स्कूलों की ओर से अतिरिक्त कमरों में किया जा रहा है। इसके अलावा 17 स्कूल भवन का ग्राम पंचायतें उपयोग कर रही हैं। इनमें से तीन स्कूल पहले ही भवन विहीन थे। भानुप्रतापपुर में सबसे अधिक 20 स्कूल भवन में से 16 का उपयोग नहीं हो रहा है। वहीं प्राइमरी स्कूल पीवी-21 नयापारा और प्राइमरी स्कूल पीवी-92 (नेताजीपारा) के भवनों का उपयोग गांव से दूर होने के कारण नहीं हो रहा है।
चारामा ब्लॉक में सबसे अधिक स्कूल बंद
चारामा ब्लॉक में अतिशेष के तहत 31 स्कूलों को बंद किया गया है। इन स्कूलों के 713 बच्चे दूसरे स्कूलों में पढ़ रहे हैं। भानुप्रतापपुर में 20 स्कूल बंद करा 359 बच्चों का समायोजन किया गया है। दुर्गूकोंदल ब्लॉक में चार स्कूल के 145 और कांकेर के चार स्कूल के 55 बच्चे प्रभावित हुए हैं। अंतागढ़ और नरहरपुर ब्लॉक अतिशेष से अछूते रहे हैं।
काेयलीबेड़ा में 400 बच्चे प्रभावित
कोयलीबेड़ा ब्लॉक में सात स्कूल के 400 बच्चे अतिशेष से प्रभावित हुए है। कन्या उमावि पखांजुर में 128 बच्चे, हाईस्कूल छोटेकापसी में 96 बच्चे, माशा कन्या बांदे में 70 बच्चे, कन्या माशा कापसी में 39 बच्चे, प्राशा पीवी-64 में 35 बच्चे, प्राशा पीवी-92 में 21 बच्चे और प्राशा पीवी-21 में 11 बच्चे अतिशेष से प्रभावित हैं।
दूसरे कामों में लाए जाएंगे भवन
स्कूल भवन को विधिवत रूप से किसी को नहीं दिया गया है। पहले इनकी जांच कराई जाएगी। इसके बाद स्कूल भवनों का उपयोग प्रशिक्षण, भंडार कक्ष और दूसरे कामों के लिए किया जाएगा। एसके भरतद्वाज, डीईओ, कांकेर
अनुपयोगी पड़े स्कूल भवन
ब्लॉक उपयोग अनुपयोगी
भानुप्रतापपुर 4 16
दुर्गूकोंदल 3 1
कोयलीबेड़ा 3 2
प्रभावित बच्चों की संख्या
अतिशेष के तहत बंद
हुए स्कूलों की संख्या
कांकेर 4
चारामा 31
भानुप्रतापपुर 20
दुर्गूकोंदल 4
कोयलीबेड़ा 7
नरहरपुर 0
अंतागढ़ 0
कुल 66
कांकेर 55
चारामा 713
भानुप्रतापपुर 359
दुर्गूकोंदल 145
कोयलीबेड़ा 400
कुल 1672
उपयोग को लेकर अब तक कोई योजना नहीं
कांकेर. माध्यमिक शाला घोड़दा।
कांकेर. प्राथमिक शाला खड़कापारा, हाटकर्रा।
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva bho_Deva hne_Deva awa_Deva san_Deva bho_Deva hin_Deva hin_Deva hin_Deva mai_Deva npi_Deva awa_Deva san_Deva bho_Deva bho_Deva awa_Deva bho_Deva mai_Deva npi_Deva awa_Deva san_Deva bho_Deva bho_Deva hin_Deva hin_Deva hin_Deva